text: ᱮ ᱥᱩᱠ ᱟᱢ ᱫᱚ ᱚᱠᱟ ᱨᱮ?
   ᱟᱢᱟᱜ ᱴᱷᱟᱹᱣᱠᱟᱹ ᱴᱷᱤᱠᱟᱹᱱᱟ ᱫᱚ ᱚᱠᱟ ᱨᱮ?
   ᱪᱮᱫᱟᱜ ᱟᱢᱫᱚᱢ ᱟᱸᱜᱮᱱ ᱮᱱ?
   ᱚᱠᱟ ᱨᱮ ᱟᱢ ᱫᱚᱢ ᱫᱟᱱᱟᱝ ᱮᱱ?
   ᱫᱤᱥᱚᱢ ᱫᱤᱥᱚᱢ ᱤᱧ ᱯᱟᱱᱛᱮ ᱠᱮᱫ ᱢᱮ,
  ᱯᱟᱱᱛᱮ ᱞᱮᱫ ᱢᱮᱭᱟᱹᱧ ᱵᱟᱡᱟᱨ ᱛᱟᱞᱟ ᱛᱮ,
  ᱚᱲᱟᱜ ᱩᱢᱩᱞ ᱨᱮᱦᱚᱸ ᱵᱟᱝᱤᱧ ᱧᱟᱢ ᱞᱮᱫ ᱢᱮ,
  ᱴᱟᱠᱟ ᱵᱟᱠᱥᱟ ᱨᱮᱦᱚᱸ ᱵᱟᱹᱱᱩᱜ ᱢᱮ,
  ᱵᱚᱭᱚᱥ ᱦᱚᱸ ᱛᱤᱧ ᱪᱟᱵᱟ ᱤᱫᱤᱜ ᱠᱟᱱᱟ,
  ᱮᱱᱦᱚᱸ ᱟᱸᱥ ᱥᱟᱨᱮᱡ ᱢᱮᱱᱟᱜ ᱜᱮ,
  ᱫᱩᱠ ᱛᱟᱭᱚᱢ ᱥᱩᱠ ᱫᱚ ᱦᱤᱡᱩᱜ ᱜᱮ,
  ᱨᱟᱜ ᱛᱟᱭᱚᱢ ᱞᱟᱸᱫᱟ ᱢᱮᱱᱟᱜ ᱜᱮ,
  ᱤᱧ ᱫᱚ ᱟᱢ ᱨᱮᱜᱤᱧ ᱩᱠᱩ ᱟᱠᱟᱱᱟ,
  ᱵᱟᱹᱱᱩᱜ ᱛᱤᱧᱟ ᱤᱧᱟᱜ ᱡᱟᱸᱦᱟᱱ ᱜᱚᱱᱚᱝ,
  ᱢᱤᱱᱟᱹᱧ ᱤᱧ ᱫᱚ ᱵᱟᱞᱮ ᱜᱤᱫᱽᱨᱟᱹ ᱦᱟᱜ ᱢᱮᱥᱠᱚᱡ ᱞᱟᱸᱫᱟ ᱥᱟᱶ,
  ᱡᱟᱱᱟᱢ ᱟᱭᱳᱣᱟᱜ ᱱᱤᱨᱚᱲ ᱫᱩᱞᱟᱹᱲ ᱥᱟᱶ,
  ᱦᱟᱲᱟᱢ ᱵᱩᱰᱷᱤ ᱥᱟᱶᱛᱮ ᱫᱩᱲᱩᱵ ᱯᱟᱱᱛᱮ ᱨᱮ,
  ᱢᱤᱱᱟᱹᱧ ᱤᱧ ᱫᱚ ᱛᱤᱨᱭᱟᱹᱣ ᱵᱟᱱᱟᱢ ᱨᱩ ᱨᱟᱦᱟ ᱥᱟᱶ,
  ᱤᱧ ᱫᱚ ᱢᱤᱫ ᱟᱹᱭᱠᱟᱹᱣ ᱜᱮ ᱠᱟᱹᱱᱟᱹᱧ,
  ᱡᱟᱸᱦᱟᱢ ᱧᱟᱢ ᱠᱮᱫ ᱚᱱᱟ ᱨᱮᱜᱮ,
  ᱜᱟᱯᱟ ᱞᱟᱹᱜᱤᱫ ᱛᱮ ᱛᱮᱦᱮᱧ ᱟᱞᱚᱢ ᱟᱫᱟ,